Aiks Karapetjans

Aiks Karapetjans (; dzimis 1983. gada 10. jūlijā Latvijas PSR) ir armēņu izcelsmes Latvijas režisors, kurš darbojies lielākoties kino, bet arī iestudējis operas un teātra izrādes.

Biogrāfija
Mācījies Rīgas 9. vidusskolā (1990—1997) un Rīgas 22. vidusskolā (1997—2000). Ieguvis bakalaura grādu mākslas zinātnē Latvijas Mākslas akadēmijā (2005). Studējis Latvijas Kultūras akadēmijā kinorežiju, iegūstot maģistra grādu (2007), kā arī Parīzes kinoskolā "ESEC" (2007-2008).Filmas.lv - Aiks Karapetjans

Īsfilma "Dubultdzīve" ieguvusi 2. vietu Bavārijas televīzijas Starptautiskajā kino augstskolu festivālā (Vācijā, 2007). 2007. gadā diplomdarba filma "Riebums" tika atzīta par labāko studentu filmu festivālā "Lielais Kristaps". A. Karapetjana pirmā pilnmetrāžas spēlfilmas „Cilvēki tur” pirmizrāde notika Karlovi Varu starptautiskajā kinofestivālā 2012. gadā. Filma nominēta balvai "Lielais Kristaps" 2 kategorijās. Otrā filma „M.O.Ž.” tika izrādīta Fantāzijas filmu festivālā Monreālā un "FantasticFest" Ostinā.

2017. gadā Parīzē, žanra filmu festivālā "L'Étrange" notika filmas „Pirmdzimtais” pirmizrāde. Filma nominēta balvai "Lielais Kristaps" 11 kategorijās, tai skaitā A. Karapetjans nominācijā "Labākais spēlfilmas režisors".Nacionālajai kino balvai izvirzītie nominanti 13. novembra ceremonijā filma ieguva balvas trīs nominācijās: "Labākais aktieris", "Labākais komponists" un "Labākais grima mākslinieks".Paziņoti "Lielā Kristapa 2017" laureāti . Satori.lv.

Latvijas Nacionālajā operā iestudējis Dž. Rosīni operu „Seviljas bārddzinis” (2011), kas saņēma Latvijas Gāzes Gada balvu kā sezonas labākais jauniestudējums, kā arī Š. Guno operu "Fausts" (2016).- Opera.lv - Aiks Karapetjans 2013. gadā Latvijas Nacionālajā teātrī iestudējis V. Šekspīra lugu "Venēcijas tirgotājs".

 Filmogrāfija 
Pilnmetrāžas filmas
 Cilvēki tur (2012)
 M.O.Ž. (2014)
 Pirmdzimtais (2017)
 Sema ceļojumi (2022)

 Īsmetrāžas filmas  
 Lost (2006)
 30 x 7 (2006)
 Riebums (2007)
 Dubultdzīve (2007)Aiks Karapetjans: Esmu tikai kaimiņš teātra virtuvē. Latvijas Avīze, 2013. gada 29. janvāris.

 Atsauces 

Kategorija:1983. gadā dzimušie
Kategorija:Latvijas armēņi
Kategorija:Latvijas kinorežisori
Kategorija:Latvijas Mākslas akadēmijas absolventi
Kategorija:Latvijas Kultūras akadēmijas absolventi